Универзитет у Нишу

**ФИЛОЗОФСКИ ФАКУЛТЕТ**

**ИЗВЕШТАЈ О СПРОВЕДЕНОМ УПИСУ СТУДЕНАТА**

**У ПРВУ ГОДИНУ ОСНОВНИХ АКАДЕМСКИХ СТУДИЈА**

**ШКОЛСКЕ 2021/2022. ГОДИНЕ**

**Први уписни рок**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Студијски програм** | **ПЛАНИРАНО** | | | | **Број уписаних студената у *првом*  уписном року\*** | | | | | |
| ***Основне академске студије*** | **Б.** | **Aфирмативне мере** | **С.** | **Ук.** | **Б.** | **Ин.** | **Р.** | **Држ. РС иностр.** | **С.** | **Ук.** |
| **Филозофија** | **18** | **9** | **12** | **30** | **11** |  |  |  |  | **11** |
| **Историја** | **30** | **20** | **50** | **30** |  |  | **1** | **5** | **36** |
| **Психологија** | **40** | **50** | **90** | **40** |  | **2** |  | **48** | **90** |
| **Педагогија** | **30** | **20** | **50** | **30** |  |  |  | **20** | **50** |
| **Социологија** | **30** | **20** | **50** | **19** |  |  |  | **1** | **20** |
| **Социјална политика и социјални рад** | **28** | **22** | **50** | **28** | **1** | **1** |  | **20** | **50** |
| **Новинарство** | **25** | **25** | **50** | **25** | **1** |  |  | **8** | **34** |
| **Комуницирање и односи са јавношћу** | **25** | **25** | **50** | **25** | **1** |  | **1** | **23** | **50** |
| **Србистика** | **30** | **20** | **50** | **23** |  |  |  | **3** | **26** |
| **Англистика** | **40** | **50** | **90** | **40** |  |  |  | **50** | **90** |
| **Руски језик и књижевност** | **10** | **10** | **20** | **8** |  |  |  | **2** | **10** |
| **Француски језик и књижевност** | **14** | **16** | **30** | **13** |  |  |  | **1** | **14** |
| **Немачки језик и књижевност** | **20** | **10** | **30** | **19** |  |  |  | **4** | **23** |
| **УКУПНО** | **340** | **9** | **300** | **640** | **311** | **3** | **3** | **2** | **145** | **464** |

**\*Број уписаних студената наведен је на основу података о извршеном упису до 12. јула 2021. године до 14.00 сати. Подаци у извештају ће бити ажурирани 16. јула 2021. године, када ће бити завршен упис у првом уписном року.**

**Напомена**: Одлуком Владе РС утврђен је број студената који се могу уписати у прву годину студијских програма у статусу буџетских студената уз примену афирмативних мера, и то:

* **3** припадника ромске националне мањине,
* **3** лица са инвалидитетом, и
* **3** држављана РС који су у школској 2019/2020. години средњу школу завршили у иностранству.

Сва ова буџетска места за упис по афирмативним мерама попуњена су у првом уписаном року, при чему се водило рачуна да укупан број студената уписаних на студијски програм не пређе број за који је студијски програм акредитован.

На основу Заједничког конкурса за упис студената у прву годину студијских програма основних, интегрисаних академских и основних струковних студија на факултетима Универзитета у Нишу за школску 2021/2022. годину, Филозофски факултет у Нишу спровео је упис студената у првом уписном року кроз следеће активности:

* Од 21. до 26. јуна 2021. године кандидати су подносили пријаве за полагање пријемних испита и потребну документацију. Пријављивање је било омогућено онлајн преко апликације на сајту Факултета и на шалтерима Службе за наставу и студентска питања. Укупно је пријављено 815 кандидата и још 13 кандидата који су се пријавили за учешће на Конкурсу према афирмативним мерама (6 према програму за припаднике ромске националне мањине, 3 према програму за особе са инвалидитетом и 4 држављана РС који су школске 2020/2021. године завршили средњу школу у иностранству), што укупно чини 828 кандидата.
* Централна комисија за упис је редовно током пријављивања кандидата одржавала састанке на којима је доносила потребне одлуке (о ослобађању од полагања пријемног испита на основу освојеног места на републичком такмичењу ученика средњих школа; о потребном прилагођавању услова приликом полагања пријемног испита; о превођењу оцена из средње школе код кандидата који су школу или неки разред средње школе завршили у иностранству).
* Полагање пријемних испита организовано је у периоду од 28. јуна до 2. јула 2021. године. Пријемни испити су се одвијали сваког дана у овом периоду у преподневним и поподневним терминима на Филозофском факултету, изузев пријемног испита за ОАС психологије, који је због великог броја пријављених кандидата организован у амфитеатрима и салама Електронског факултета у Нишу.
* Јединствене ранг листе за све студијске програме објављене су до 5. јула 2021. године.
* Увид у тестове кандидатима је омогућен 6. јула 2021. године, од 10 до 12 сати.
* Троје кандидата поднело је приговоре у предвиђеном року. Од три приговора, само један приговор је био основан и он је уважен (грешка у оцењивању теста знања – ОАС историје), један приговор је одбијен као неоснован (приговор на начин превођења оцена из иностранства – ОАС француског језика и књижевности), а трећи поднесак није био приговор, већ захтев кандидаткиње да буде уписана на ОАС психологије на основу медицинске документације, иако није рангирана у оквиру броја студената који се могу уписати на студијски програм (не ради се о особи са инвалидитетом). Решења декана по поднетим приговорима донета су у предвиђеном року, на основу предлога Централне комисије, односно прибављеног мишљења комисија за спровођење уписа на студијске програме за које су конкурисали кандидати који су поднели приговоре.
* Након решавања приговора, објављене су коначне ранг листе у року који је најављен Конкурсом (9. јул 2021. године).
* Упис кандидата по коначним ранг листама обављен је 10. и 12. јула 2021. године, 13. јула 2021. године уписани су кандидати на основу спуштања ранг листе за број места који одговара броју кандидата рангираних за упис који се нису уписали, а потом је настављен упис кандидата по исказаној листи жеља (до 16. јула 2021. године).

Процедура уписа студената одвијала се у условима епидемије Корона вируса, што је захтевало и пажљиво спровођење свих мера заштите од ширења инфекције. У фази пријављивања кандидатима је омогућено онлајн пријављивање. Приликом организације пријемних испита посебно се водило рачуна о броју кандидата у амфитеатрима и учионицама (тако да се обезбеди међусобна удаљеност кандидата од 2 метра), као и о дезинфекцији простора. Кандидати су на улазу пролазили кроз дезобаријере, дефинфиковали руке, а уколико нису имали заштитне маске добијали су их на улазу. Све време трајања пријемних испита и кандидати и дежурни били су у обавези да носе заштитне маске.

У фази уписа пунктови за пријем документације су распоређени на већој међусобној удаљености, а у дворишту Факултета су постављени столови на којима су кандидати могли да припреме документацију, у чему су им помагали дежурни студенти волонтери.

Факултет ће, по завршетку уписа у првом уписном року, расписати конкурс за упис у другом уписном року за непопуњена места

Председник

Централне комисије за упис студената

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Гордана Ђигић